Fame - A Hírnév ára - | Jegy.hu
Jose Fernandez, Steve Margoshes, Jacques Levy: Fame
Számos színészgeneráció edzette magát e musical dalain. Magyarországi bemutatója közel 20 éve volt. Most, amikor a 2014/15-ös évadban újra színpadra kerül, magában hordozza a magyar musicaljátszás összes értékét, tapasztalatait. Nagyon pontos életképet mutat arról, hogy a mai tehetségkutatók világában a könnyű siker, a sztárság tiszavirág életű, ha nincs mögötte munka, áldozat és harc. A tehetség egy szerencsés állapot. Sok tényezőnek kell összejátszani ahhoz, hogy valódi érték szülessen. Ez a musical a fiatalok útkereséséről szól, miközben bepillantást enged a kulisszák mögötti világba is, amely már korántsem olyan csillogó, mint ahogy az kívülről látszik.
A Budapesti Operettszínháznak hálás feladat a "most"-ba helyezni a darabot, olyan szereplőkkel a színpadon, akikről a történet valóban szól. A teátrum fiatal generációjának tagjai tulajdonképpen önmagukat, vagyis pályakezdő művészeket alakíthatnak. Mellettük, tanárnőik szerepében pedig azok a "nagy öregek", musical tagozatunk sztárjai láthatók, akiktől ifjú színészeink estéről-estére elleshetik a szakma fortélyait.
A Fame tényleg róluk mesél, nekik és Önöknek. Szeressék, nézzék ezt a darabot, mert olyan különleges emberek létért való küzdelméről szól, akiket Popper Péter egykor bohócnak és varázslónak titulált, Önök pedig hétköznapi nyelven úgy hívnak: SZÍNÉSZ!
Közreműködik: Czenner Krisztina, Kézdy Luca, a Színház Balettkara, a Musical Együttes, a Színház Zenekara és a MÁV Pesti Broadway Stúdió növendékei
Szövegíró: Jose Fernandez
Dalszövegíró: Jacques Levy
A "FAME" címadó dal szerzői: Dean Pitchford és Michael Gore
Werner Schwab darabjának hősnői, az "elnöknők": a bigottan katolikus Erna, az élveteg Grete…